**Μερα 1η**

**Καλημέρα παιδιά!**

**Ελπίζω να περάσατε καλά χθες.**

Στην ενότητα 9 μάθαμε ένα σωρό πράγματα για το θέατρο. Μάθαμε ότι αυτό επινοήθηκε στην αρχαία Ελλάδα και είχε ως είδη την τραγωδία, τη σάτιρα και την κωμωδία. Μεγάλοι τραγικοί ποιητές ήταν ο Αισχύλος , ο Σοφοκλής και ο Ευριπίδης ενώ ο βασικότερος εκπρόσωπος της κωμωδίας ήταν ο Αριστοφάνης.

Για να γίνει ένα θέατρο χρειάζεται κάποιος να γράψει το σενάριο - τα λόγια ( σεναριογράφος), κάποιος να ετοιμάσει τα σκηνικά (σκηνογράφος), κάποιος τα κοστούμια (ενδυματολόγος) , κάποιος θα διδάξει στους ηθοποιούς πώς θα παίξουν τον ρόλο τους (σκηνοθέτης), κάποιος από τους ηθοποιούς θα πει τα πιο πολλά λόγια (πρωταγωνιστής). Όλα αυτά θα γίνουν στη σκηνή αφού ανοίξει η αυλαία. Στο θέατρο θα έρθουν οι θεατές αφού αγοράσουν πρώτα το εισιτήριο τους. Για να βρουν τη θέση τους θα τους βοηθήσει η ταξιθέτρια στην οποία μπορούν να δώσουν από ευγένεια ένα μικρό ποσό ως φιλοδώρημα. Στο τρίτο κουδούνι ξεκινά η παράσταση και κανένας δεν πρέπει να μιλά, να τρώει ή να μιλά στο κινητό. Τα κινητά πρέπει να κλείνουν.

Για να προετοιμαστείτε για το διαγώνισμα να λύσετε τις ασκήσεις στο τετράδιο εργασιών στις σελίδες 19 και 20

**Τι πρέπει να ξέρω;**

1. Χρόνος Παρακείμενος ( ασκ. 4 σελ. 59 – 60 και σελ 20 ασκ 4 Τ.Ε)

2. Χρονικά επιρρήματα ( σελ. 64-65 ασκ. 4 και σελ 20 ασκ. 4 Τ.Ε)

3. Ευθύς και πλάγιος λόγος ( σελ. 68 – 69 ασκ. 3 και Τ.Ε σελ 12 ασκ 3 και σελ 19 ασκ. 2)

4. Χρόνος Υπερσυντέλικος (σελ 72 ασκ 2 , σελ 73 ασκ 3 και Τ.Ε σελ 20 ασκ 4)

5. Ερωτηματικές αντωνυμίες ( σελ 76 ασκ. 3, σελ 77 ασκ. 4 και Τ.Ε σελ. 20 ασκ 3)

6. Συλλαβισμός (σελ 77 ασκ 5 )

**Μέρα 2η**

Ανοίξετε το «Διαγνωστικό ενότητα 9» και λύστε το!

Αφού το κάνετε φυλάξετε το στο φάιλ σας και θα μου το δώσετε όταν ανοίξουν τα σχολεία.

**Μέρα 3η**

Σήμερα παιδιά θα μπούμε στην ενότητα 10 «Λέξεις φτερουγίζουν πέρα, ταξιδεύουν στον αγέρα». Σε αυτή την ενότητα θα μάθουμε τη σημασία της γλώσσας και της γραφής ενώ θα έχουμε την ευκαιρία να γνωρίσουμε και μια άλλη γλώσσα που δεν εκφράζεται με λέξεις.

Ανοίξετε τώρα τα βιβλία σας στη σελίδα 82 και διαβάστε το ποίημα «Παιχνίδια με τις λέξεις»

Πιθανές άγνωστες λέξεις:

Γρύλος = είδος εντόμου

Ροδάνι = εργαλείο με το οποίο τα παλιά χρόνια τύλιγαν τα νήματα. Αν η γλώσσα μας πάει ροδάνι σημαίνει μεταφορικά ότι μιλούμε πολύ γρήγορα και πάρα πολύ.

Σαματάς = θόρυβος, φασαρία

1. Αφού το διαβάσετε κάμποσες φορές για ανάγνωση να βρείτε ένα γονιό σας και να του το διαβάσετε. Αν είναι ευχαριστημένος σημαίνει πέτυχε η προσπάθεια σας. Αν όχι πάει να πει πως χρειάζεται να το διαβάσετε ακόμα λίγες φορές.

2. Αφού τελειώσετε με την ανάγνωση πηγαίνετε στη σελίδα 83 και απαντήστε τις ερωτήσεις της άσκησης 1 στο τετράδιο των Ελληνικών σας. Εκτός από τη δεύτερη ερώτηση που πρέπει να εξηγήσετε πώς νομίζετε ότι παίζεται το παιχνίδι με τις λέξεις οι υπόλοιπες ερωτήσεις μπορεί να απαντηθούν με λίγα λόγια. Απλώς να θυμάστε στην αρχή κάθε απάντησης να βάλετε ένα αριθμό π.χ 1,2,3 κλπ. Μην αντιγράψετε τις ερωτήσεις αλλά γράψετε μόνο τις απαντήσεις.

**Μέρα 4η**

Καλημέρα παιδιά!

Ανοίξετε το βιβλίο σας στη σελίδα 83 και λύστε την άσκηση 2. Απλώς γράψετε την απάντηση κάτω από την ερώτηση.

1. Στην άσκηση 3 θα μάθουμε τι σημαίνει **κυριολεξία** και τι **μεταφορά.** Στην κυριολεξία μια λέξη ή φράση χρησιμοποιείται με την πραγματική της σημασία. Π.χ Το αναψυκτικό μου είναι πολύ κρύο. Ενώ στην μεταφορά μια λέξη η φράση δεν χρησιμοποιείτε με την πραγματική της σημασία. Π.χ Ο Κώστας κάνει κρύα αστεία. Στο ποίημα μας υπάρχουν τρεις στίχοι όπου υπάρχουν μεταφορές. Βρείτε τους και γράψετε τους από κάτω. Ανοίξετε μετά το Τ.Ε στη σελίδα 21 και λύστε την άσκηση 1.

2. Στη σελίδα 84 στην άσκ. 4 θα δείτε μια εικόνα από ένα ροδάνι ενώ θα μάθετε την σημασία της φράσης «Πάει η γλώσσα τους ροδάνι…» Παρακάτω όμως θα πρέπει να αντιστοιχίσετε διάφορες μεταφορικές φράσεις που περιέχουν την λέξη «γλώσσα» με την σημασία τους στην άλλη στήλη.

**Μην κάνετε αυτό που λέει να «Γράψετε τώρα στο τετράδιό σας μι μικρή ιστορία χρησιμοποιώντας μια από τις παραπάνω εκφράσεις με τη λέξη γλώσσα»**

Στην άσκηση 5 πρέπει να ανακαλύψετε έξι λέξεις από το ποίημα που κρύβονται εδώ. Στην άσκηση 6 υπάρχει το γνωστό σε όλους μας παιχνίδι της «Κρεμάλας». Μπορείτε να παίξετε με ένα αδελφάκι σας ή με κάποιο από τους γονείς σας.

3. Πάμε τώρα στο Τ.Ε στη σελίδα 21 ασκ 2. Σε αυτή την άσκηση θα γνωρίσετε τι είναι τα αινίγματα, οι παροιμίες και οι γλωσσοδέτες. Και τα τρία αυτά παιχνίδια της γλώσσας και του νου έχουν τις ρίζες τους στις παραδόσεις και τα έθιμα κάθε λαού.

**Αίνιγμα** είναι σκόπιμα ασαφής φράση που κρύβει κάποιο νόημα. Π.χ: Ψηλός , ψηλός καλόγερος και κόκκαλα δεν έχει… Τι είναι; Ο καπνός. Πάει ψηλά γι’ αυτό είναι ψηλός και είναι μαύρος σαν το ράσο που φορεί ο καλόγερος.

**Παροιμία** είναι μια σύντομη φράση που στόχο έχει να διδάξει μια αλήθεια. Π.χ: Είπε ο γάιδαρος τον πετεινό Κεφάλα. Δηλαδή κάποιος κατηγορεί κάποιον άλλο για ένα ελάττωμα στο οποίο αυτός το εκδηλώνει πιο συχνά. Για παράδειγμα είναι ψεύτης ή τεμπέλης.

**Γλωσσοδέτης** είναι ένα παιχνίδι με λέξεις τροποποιημένες ώστε να προφέρονται δύσκολα. Π.χ: άσπρη πέτρα ξέξασπρη και από τον ήλιο ξεξασπρότερη!

Τώρα που καταλάβατε τι σημαίνουν τα πιο πάνω να γράψετε στο τετράδιο των Ελληνικών σας ένα αίνιγμα, μια παροιμία και ένα γλωσσοδέτη. Σε αυτό μπορεί να σας βοηθήσουν οι γονείς ή ο παππούς και οι γιαγιά **από το τηλέφωνο όμως**.

4. Ακολούθως στο Τ.Ε να κάνετε την άσκηση 4.

**Μέρα 5η**

Καλημέρα παιδιά!

Σήμερα θα γράψουμε μια μικρή έκθεση στο τετράδιο των εκθέσεων για να περιγράψουμε ένα αγαπημένο μας παιχνίδι με τις λέξεις που παίζουμε εμείς ή έχουμε δει να παίζουν κάποιοι άλλοι. Αυτό το παιχνίδι μπορεί να το έχουμε δει ή παίξει ζωντανά ή στην τηλεόραση. Για τίτλο θα βάλετε τη φράση: « Το αγαπημένο μου παιχνίδι με τις λέξεις» .Ακολούθως θα ανοίξετε το Τ.Ε στη σελίδα 22 και θα δείτε την δραστηριότητα 3 που με τις βοηθητικές της ερωτήσεις θα σας καθοδηγήσει πώς να γράψετε τη δική σας περιγραφή. Προσοχή!!!! Δεν απαντούμε τις ερωτήσεις αλλά οι απαντήσεις είναι μέσα στο κείμενο που γράφουμε.

Αφού γράψετε την έκθεσή σας ξαναδιαβάστε την και διορθώστε τυχών λάθη που έχετε κάνει. Ακόμα μπορείτε να προσθέσετε και άλλες προτάσεις ή φράσεις σε κάποια σημεία που θεωρείτε ότι θα μπορούσατε να γράψετε περισσότερα.

Τέλος γράψετε το πιο κάτω κείμενο πέντε φορές στο τετράδιο «Γράφω και μαθαίνω». Αφού νομίζετε ότι το έχετε μάθει καλά βάλτε κάποιον άλλο να σας το υπαγορεύσει. Ξανακοιτάξετε το και γράψετε τα λάθη σας έξι φορές το καθένα.

ΟΡΘ: **Όταν πηγαίναμε στον παππού στο χωριό αυτός εκτός από παραμύθια μας μάθαινε αινίγματα, παροιμίες και γλωσσοδέτες**.